KYK: Nóg emosie toe CJ Munster groet | Netwerk24
05 April 2021 08:18
CJ Stander het 152 wedstryde vir Munster gespeel. Foto: Getty Images
Die Ierse rugbyster CJ Stander het vir die tweede keer in twee weke 'n emosionele onderhoud gelewer terwyl hy gereedmaak om na sy geboorteland, Suid-Afrika, terug te keer.
Hy het die Ierse nasionale span verlede maand op 'n hoë noot gegroet met 'n oorwinning teen Engeland in die laaste ronde van die Sesnasiesreeks, maar sy klubloopbaan het nie dieselfde sprokieseinde gehad nie.
Stander het Munster Saterdag aangevoer in 'n nederlaag van 33-40 teen Toulouse in 'n riller van 'n Kampioenebeker-uitklopwedstryd. Munster het ook verlede naweek die Pro14-eindstryd teen Leinster verloor.
Stander het ná Saterdag se kragmeting gesê hy sien daarna uit om in die toekoms as 'n toeskouer na Thomond Park terug te keer en het emosioneel geraak toe hy oor die stadion se "spesiale" atmosfeer praat.